
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist Narva Linnavolikogu 15.03.2007 otsuse nr 105 „Koolieelse lasteasutuse Päikene renoveerimise projekti omafinantseeringu kinnitamine” muutmiseks vastavalt lisatud Narva Linnavolikogu otsuse eelnõule.
2. Volitada Narva Linnavalitsuse Linnavara- ja Majandusameti Kommunaalmajandusosakonna juhatajat direktori ülesannetes hr Arkadi Nikolajev´it antud küsimuses ette kandma Narva Linnavolikogu istungil.

____________.2008.a nr ___ 

Narva Linnavolikogu 15.03.2007 otsuse nr 105

„Koolieelse lasteasutuse Päikene renoveerimise
projekti omafinantseeringu kinnitamine” muutmine

1. ASJAOLUD JA MENETLUSE KÄIK

Lähtudes riiklikust poliitikast ning Kohaliku füüsilise elukeskkonna arendamise projektide (KOIT kava) raames on Regionaalministeeriumil kavas toetada kohalikke omavalitsusi investeerimisprojektide kaasfinantseerimisel.

Koolieelse lasteasutuse Päikene renoveerimiseks on välja töötatud projekt, mille käigus teostatakse haridusasutuse hoone kapitaalremont. Projekti eluviimine algas 2007. aastal ja lõpetatakse 31.08.2008.a.
Esialgne projekti kogumaksumus oli 13 565 000 krooni, millest 10 852 000 krooni oli Kohaliku füüsilise elukeskkonna arendamise projektide raames eraldatav toetus ning 2 713 000 krooni - Narva Linnavolikogu 15.03.2007 otsusega nr 105 „Koolieelse lasteasutuse Päikene renoveerimise projekti omafinantseeringu kinnitamine” kinnitatud Narva linna omafinantseering 20%. 
Seoses projekti kogumaksumuse suurendamisega ning Kohaliku füüsilise elukeskkonna arendamise projektide raames eraldatava toetuse võimaliku tõstmisega muutub Narva linna omafinantseeringu suurus. Kuna projekti kogumaksumuse lõppsumma on praegu täpsustamisel ning Narva Linnavalitsusel on vaja ette näha linna eelarves nimetatud projekti omafinantseering, on otstarbeks muuta Narva Linnavolikogu 15.03.2007 otsusega nr 105 „Koolieelse lasteasutuse Päikene renoveerimise projekti omafinantseeringu kinnitamine” kinnitatud Narva linna omafinantseeringu summat.
2. ÕIGUSLIKUD JÄRELDUSED

Kohaliku omavalitsuse korralduse seaduse § 22 lõike 1 punkti 8, Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti 4.4.14 kohaselt volikogu ainupädevusse kuulub laenude ja teiste varaliste kohustuste võtmine. 

Haldusmenetluse seaduse (edaspidi HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmisele. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   

HMS § 64 lõike 2 kohaselt haldusorgan otsustab haldusakti muutmise kaalutlusõiguse kohaselt, kui seadus ei keela haldusakti muuta või ei kohusta haldusakti muuta. 

HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 

HMS § 70 lõike 1 kohaselt haldusakti muutmise vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

Seega võib linnavolikogu muuta Narva Linnavolikogu 15.03.2007 otsuse nr 105 „Koolieelse lasteasutuse Päikene renoveerimise projekti omafinantseeringu kinnitamine” punkti 3 kaalutlusõiguse kohaselt, käesoleva otsuse punktis 1 nimetatud asjaolusid kaaludes.

3. OTSUS

Täiendada Narva Linnavolikogu 15.03.2007 otsust nr 105 „Koolieelse lasteasutuse Päikene renoveerimise projekti omafinantseeringu kinnitamine” punktiga 31 järgmises sõnastuses:

„31. Koolieelse lasteasutuse Päikene renoveerimise projekti kogumaksumuse suurendamisel ning Kohaliku füüsilise elukeskkonna arendamise projektide raames eraldatava toetuse tõstmisel tagada Narva linna omafinantseering suuruses vähemalt 20% projekti kogumaksumusest.”
4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

4.2. Otsus jõustub seadusega sätestatud korras.

Mihhail Stalnuhhin
Narva Linnavolikogu esimees

